Anexa nr. 3

la Regulamentul privind licitațiile

cu strigare pentru obținerea dreptului de

a încheia un contract privind amplasarea unității de comerț

ambulant stradal pe teritoriul mun. Chișinău

**CAIET DE SARCINI**

1. **OBIECTUL LICITAȚIEI**

Dreptul de a încheia un contract privind amplasarea unității ambulante de prestări servicii (în continuare – UCA: **Parc de atracții în aer liber**

(tipul unității)

pe amplasamentul: **mun. Chișinău, sectorul Botanica, Parcul „Valea Trandafirilor” (Lacul nr. 3), (Lotul nr. 17/Anexa nr. 124** conform Schemei de amplasament prestabilite, aprobate prin decizia CMC nr. 7/12 din 22.04.2024 cu destinația:  **prestări servicii de agrement - cursă cu obstacole și instalații grilă suspendate pe arbori cu funii și troleuri.**

(servicii prestate)

suprafață la sol egală cu **40 m.p.**, conform condițiilor stabilite în anexa nr. 2 a Regulamentului de comerț local al municipiul Chișinău, aprobat prin decizia nr. 15/14 din 29.12.2021.

Procedura aplicată este de licitație publică cu strigare.

**2. TERMENUL DE VALABILITATE**

Amplasamentul va fi ocupat prin licitație publică cu strigare începând cu data încheierii contractului, **pe o perioadă de 3 ani.** Beneficiarul are obligația de a obține ulterior încheierii contractului de amplasare a UCA schema de amplasare individualizată pentru amplasamentul dat și să depună notificare de inițiere a activității de comerț conform prevederilor Regulamentului de comerț local al municipiul Chișinău, aprobat prin decizia nr. 15/14 din 29.12.2021.

**3. CONDIȚIILE FINANCIARE**

Prețul de pornire al licitației este de **280 000,0** **lei.**

Pasul de licitație urmează a fi stabilit de Comisia de licitațieînainte de începerea licitației și nu va fi mai mic de 10 la sută din prețul de expunere, dar nu mai mare de 50 la sută;

Prețul licitat la încheiere va fi cel puțin egal cu prețul de pornire a licitației.

Plata taxei pentru dreptul de a încheia un contract privind amplasarea UCA se va efectua în conformitate cu prevederile Regulamentului privind licitațiile cu strigare pentru obținerea dreptului de a încheia un contract privind amplasarea unității de comerț ambulant stradal pe teritoriul mun. Chișinău.

**4. DOCUMENTAȚIA LICITAȚIEI**

În vederea participării la licitație, Primăria municipiului Chișinău pune la dispoziția celor interesați următoarele documente:

* deciziile CMC nr. 17/6 din 01.10.2020 - copie;
* anunțul licitației;
* caietul de sarcini;
* plan 1:500 cu poziția amplasamentului;
* Regulamentul de comerț local al municipiul Chișinău, aprobat prin decizia nr. 15/14 din 29.12.2021;
* Regulamentul de desfășurare a licitației cu strigare pentru obținerea dreptului de a încheia un contract privind amplasarea unității de comerț ambulant stradal pe teritoriul mun. Chișinău, aprobat prin decizia nr. 17/6 din 01.10.2020.

**5. REGULI DE PARTICIPARE LA PROCEDURA DE LICITAȚIE**

Orice agent economic înregistrat în modul stabilit de legislația în vigoare, persoană juridică, persoana fizică care practică activitate de întreprinzător sau persoană fizică care desfășoară activitate independentă, are dreptul de a participa, individual la procedura de licitație în condițiile prezentului Caiet de sarcini și a Regulamentului privind desfășurarea licitației, aprobat prin decizia nr. 17/6 din 01.10.2020;

* 1. **DOCUMENTELE CARE SE DEPUN OBLIGATORIU ÎN VEDEREA OBȚINERII DREPTULUI PENTRU PARTICIPAREA LA LICITAȚIE:**
* certificatul fiscal la zi din care să rezulte că nu sunt datorii la bugetul local;
* extrasul din Registrul de stat al unităților de drept;
* dovada existentei codului CAEM în obiectul de activitate, pentru activitatea desfășurată;
* dovada achitării taxei de participare;
* dovada achitării acontului sau depunerii garanției bancare pentru fiecare lot licitat;
* Schița de proiect/foto a unității de prestări servicii agrement;
* declarația pe propria răspundere;

Participantul trebuie să prezinte acontul în conformitate cu prevederile referitoare la cuantumul și forma de prezentare a acestuia, conform prevederilor prezentului document.

Acontul se achită de către participant în scopul de a proteja Primăria municipiului Chișinău față de riscul unui eventual comportament necorespunzător al acestuia pe întreaga perioadă derulată până la încheierea contractului privind amplasarea UCA.

Acontul se va depune în numerar sau prin transfer bancar la contul Primăriei municipiului Chișinău, până cel târziu în ziua lucrătoare premergătoare termenului limită de depunere a documentației, se va prezenta bonul de plată în original.

În orice situație, acontul trebuie să fie prezentat cel mai târziu la începerea procedurii de licitație.

Primăria municipiului Chișinău are dreptul de a reține acontul**,** participantul pierzând astfel suma constituită, atunci când adjudecătorul licitației nu se prezintă în termen de 3 luni, pentru ocuparea spațiului adjudecat și pentru a încheia contractul privind amplasarea UCA.

Acontul, achitat de participantul câștigător, se restituie de către Primărie în cel mult 10 zile lucrătoare se transferă în contul plății pentru obținerea dreptului de amplasare a UCA.

Acontul se restituie integral în cazul participanților necâștigători, în baza unei cereri.

* **taxa de participare de 1500 lei** este stabilităpentru a compensa cheltuielileefectuate cu publicitatea licitației. Taxa se va depune în numerar sau prin transfer bancar la contul Primăriei municipiului Chișinău, până cel târziu în ziua lucrătoare premergătoare organizării licitației; **se va prezenta** **ordinul de plată** **în original.**

**Taxa de participare nu se restituie.**

**7. DATA LICITAȚIEI**

Licitația pentru dreptul de a încheia un contract privind amplasarea unității de comerț ambulant, va avea loc în data de **15.11.2024,** **ora 14.00, în Sala de ședințe a Preturii sectorului Centru, str. Bulgară, 43.**

**8. CONFIDENȚIALITATEA**

Primăria municipiului Chișinău are obligația de a lua toate măsurile necesare pentru ca schimburile de mesaje, comunicările și arhivarea informațiilor să se realizeze într-o astfel de maniera încât să asigure integritatea și confidențialitatea deplină a tuturor informațiilor.

Conținutul documentației trebuie sa rămână confidențial până la data stabilită pentru licitație.

1. **STABILIREA CAȘTIGĂTORULUI**

Câștigător stabilit de către Comisia de licitație va fi cel care oferă prețul cel mai mare și este în capacitate de a asigura respectarea condițiilor/criteriilor stabilite în Pașaportul UCA conform schiței de proiect prezentate.

În urma adjudecării se va încheia un proces-verbal privind rezultatele licitației.

**10. CONDIȚII TEHNICE**

Amplasamentul va fi ocupat pentru amplasarea **Parc de atracții în aer liber.**

**Suprafața maximă ocupată la sol a amplasamentului - 40 m.p.**

* Costul lucrărilor de amenajare, de întreținere și racordare la utilități, se efectuează din contul câștigătorului licitației.
* La eliberarea amplasamentului licitat se va ține cont de obligativitatea aducerii domeniului public la starea inițială, de către și din contul câștigătorului licitației.
* Ofertantul va trebui să ocupe suprafața unui amplasament fără a o depăși.
* Câștigătorul este obligat:
* să respecte prevederile Cerințelor privind  organizarea și desfășurarea comerțului ambulant stradal stipulate în anexa nr. 2 la Regulamentului de comerț local al municipiul Chișinău, aprobat prin decizia nr. 15/14 din 29.12.2021;
* să asigure și să păstreze curățenia în perimetrul locului de vânzare pe o rază de cel puțin 10 m și să asigure dotarea locurilor de lucru cu recipiente standardizate pentru colectarea deșeurilor;
* să efectueze revizia tehnică a echipamentului cel puțin o dată în an.
* să asigure respectarea normelor legale privind dimensiunile, forma, expunerea estetică şi suprafaţa ocupată, îngrijirea şi efectuarea reparaţiilor de întreţinere corespunzătoare a unității de prestări servicii de agrement.
* La momentul încheierii contractului, comerciantul - câștigător va dispune și prezenta confirmarea deținerii experienței proprii sau contractarea serviciilor respective în proiectarea și instalarea echipamentului - cel puțin 5 ani.
* Proiectul parcului de atracții va fi elaborat cu respectarea normelor tehnice europene, inclusiv calcularea rezistenței pentru contracțiile din lemn și metal (EN 15567-1:2015 part 1, part 2).
* În cazul în care pe amplasamentul licitat intervin lucrări edilitare și de interes local, care nu mai permit desfășurarea activității pe amplasamentul licitat, contractul privind amplasarea unității de comerț ambulant poate fi rezolvat din inițiativa Primăriei municipiului Chișinău, fără compensarea daunelor cauzate câștigătorului licitației, sau poate fi alocat, în cazul în care este posibil, un nou amplasament până la expirarea contractului. Câștigătorul licitației în toate cazurile este obligat să își onoreze obligațiile financiare privind plățile datorate bugetului local până în ultima zi în care a desfășurat activitate pe amplasamentul licitat.
* În cazul în care, pe perioada iernii, câștigătorul nu dorește să desfășoare activitatea comercială, va depune la Direcția generală economie, comerț și turism o notificare de încetare a activității, pentru a sista plata taxei locale pe această perioadă.
* Dacă pe parcursul a 90 zile de la data încheierii contractului nu se va ocupa amplasamentul adjudecat de către câștigătorul licitației sau va amplasa unitatea de prestări servicii cu încălcarea condițiilor tehnice acesta pierde dreptul de a-l mai ocupa, iar amplasamentul se va putea scoate din nou la licitație.

**11. DISPOZIȚII FINALE**

Înscrierea și participarea la licitație înseamnă însușirea și acceptarea prevederilor din documentele de licitație depuse la dispoziție de către Primăria municipiului Chișinău.

Prevederile prezentului caiet de sarcini se completează cu prevederile actelor normative în vigoare și cu prevederile Regulamentului de comerț local al municipiul Chișinău, aprobat prin decizia nr. 15/14 din 29.12.2021.